EkBass/fiwiki-20250220-pages-articles huggingface dataset:
Yhdistyneen kuningaskunnan ympäristöpolitiikka

Yhdistyneen kuningaskunnan ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen. ==Ympäristöjärjestöt== Britannian ympäristöjärjestöihin sisältyvät Greenpeace, National Trust, Royal Society for Protection of Birds, Royal Society for Nature Conservation ja WWF. ==Ilma== Pahin koskaan raportoitu smog oli Lontoossa joulukuussa 1952. Rikkidioksidin ja pienhiukkasten määrä olivat molemmat 5000µg/m3. Britannian terveysministeriön mukaan kuolleisuus kasvoi kahden viikon aikana 4000 ylimääräisellä kuolleella.European Environmental Agency, Europe’s Environment, The Dobris Assessment, 1995, Winter smog episodes, s.39 Tim Flanneryn mukaan 12 000 lontoolaista menehtyi savusumussa vuonna 1952.Ilmastonmuuttajat s. 52 ==Saastuneet maat== Britanniassa käytettiin teollisuuden ja hiilikaivosten saastuneiden maiden puhdistukseen 267 miljoonaa euroa vuonna 1993. Kokonaiskustannuksiksi arvioitiin 9 mrd. € 15 vuoden aikana.European Environmental Agency, Europe’s Environment, The Dobris Assessment, 1995, Table 7.5 Soil clean-up in the EU, s.163 ==Dumppaus== Britannia lopetti teollisuusjätteiden dumppauksen meriin vuoden 1993 alussa ja lietteen dumppauksen vuoden 1999 alussa. Sellafieldin ydinjätteen jälleenkäsittelylaitoksen radioaktiivinen jäte vietiin Irlannin merelle. Ydinjäte kulkeutuu Skotlannin rantaa pitkin Pohjanmerelle. Lisäksi on 14 muuta pienempää ydinjätepaikkaa.European Environmental Agency, Europe’s Environment, The Dobris Assessment, 1995, Table 7.5 Soil clean-up in the EU, s.138 ==Ympäristöjupakat== ===Onnettomuudet=== * Flixborough 1974: sykloheksaanihöyry räjähti ja 28 ihmistä kuoli * Essex 1985: liikenneonnettomuudessa 500 litraa organofosfaatteja vapautui ja saastutti 20 km Thames-jokea haitallisesti kaloille, niveljalkaisille ja linnuille. Joen palautuminen kesti kaksi vuotta. Pitkäaikaisvaikutuksia sedimentissä ei tutkittu.European Environmental Agency, Europe’s Environment, The Dobris Assessment, 1995, Box 18 B Examples of accidents – industrial installations, Box 18C Examples of accidents – inland transport and distribution, s.385-6 ==Katso myös== * Energiapolitiikka * Uusiutuva energia Britanniassa * Sternin raportti * Kestävä kehitys alueittain ja maittain ==Lähteet== ==Aiheesta muualla== * Britannian ilmastotutkimuskeskus * Hadley Center Luokka:Ympäristöpolitiikka maittain Ympäristöpolitiikka
Erityishakkuu

Erityishakkuu on metsälain kuudennen pykälän mukainen metsänhakkuutapa, jossa poiketaan kasvatushakkuussa ja uudistushakkuussa käytetyistä hakkuutavoista erityiskohteissa metsän monimuotoisuuden säilyttämisen, maisemallisten syiden tai metsän monikäytön takia. ==Vaikuttavia tekijöitä== Metsälain tarkoittamilla monimuotoisuudella, maisemalla tai metsän monikäytöllä on oltava erityistä merkitystä hakkukohteessa. Monimuotoisuuden merkitys voi olla erikoisten kasvi- tai eläinlajien esiintymispaikkojen aiheuttamaa. Maisemalliset syyt voivat olla mm. asutuksen läheisyys, harju tai muu maisemallisesti korkea paikka tai vesistön äärellä oleva rantametsä. Metsän monikäytön merkitys voi johtua ulkoilu- tai virkistyskäytöstä, marjojen poiminnasta, riistan esiintymisestä tai alueen erityisestä talouskäytöstä kuten jäkälän keruusta. Muita merkittäviä seikkoja voivat olla kulttuurihistorialliset syyt tai esimerkiksi, että puusto antaa suojaa tuulta tai melua vastaan. ==Metsänkäyttöilmoitus== Erityishakkuusta on tehtävä metsänkäyttöilmoitus metsäkeskukselle vähintään kaksi viikkoa ja enintään kaksi vuotta ennen hakkuun aloittamista. Ilmoituksessa on selvitettävä kohteen erityisluonne ja hakkuun tarkoitus. ==Hakkuutapoja== Erityiskohteen hakkuussa voidaan poiketa kasvatus- ja uudistus- eli päätehakkuun menettelyistä esimerkiksi seuraavasti. * Yksittäisiä puita tai metsikön kaikki puut kaadetaan valoisuuden lisäämiseksi, vaikka puusto ei täytä uudistushakkuun edellytyksiä. * Kasvatettava puusto valitaan erityistarkoituksen perusteella muistakin kuin taloudellisesti tärkeistä puulajeista. * Metsäpeitteen eheys tai varjoisuus säilytetään jättämällä avohakkuu tai muu maisemaa muuttava hakkuutapa tekemättä. * Puuston rakennetta monipuolistetaan monimuotoisuuden tai maisemallisten tai virkistysarvojen takia. * Erityisen eläin- tai kasvilajin takia säilytetään eheä metsäpeite, metsän puulajikoostumus tai valoisuus, tai edistetään metsän luonnontilaisuutta. * Hakkuu tehdään normaalia kasvatushakkuuta voimakkaampana, niin että avataan maisemanäkymä tai suositaan harjun tai tietyn perinneympäristön erikoista lajistoa. ==Lähteet== * Metsän erityiskohteen hakkuu (viitattu 5.5.2009) ==Aiheesta muualla== * Metsä vastaa: Erityiskohteen hakkuu Luokka:Metsänhakkuu
Elnur Məmmədli

Elnur Məmmədli (s. 29. kesäkuuta 1988) on azerbaidžanilainen judoka, lajin olympiavoittaja. Məmmədli voitti alle 17-vuotiaiden Euroopan-mestaruuden 73 kg:n sarjassa Rotterdamissa 2004. Kaksi vuotta myöhemmin hän voitti saman painoluokan miesten Euroopan-mestaruuden Tampereella kukistettuaan loppuottelussa Ranskan Daniel Fernandesin. Rio de Janeiron MM-kilpailuissa 2007 hän saavutti hopeaa hävittyään 73-kiloisten loppuottelussa Etelä-Korean Wang Ki-Chunille. Pekingin olympialaisissa 2008 Məmmədli puolestaan kukisti loppuottelussa Wangin voittaen olympiakultaa. Tokion MM-kilpailuissa 2010 hän sijoittui 81 kg:n sarjassa viidenneksi. Istanbulin EM-kilpailuissa 2011 hän voitti saman sarjan loppuottelussa moldovalaisen Sergiu Toman. Məmmədli on saavuttanut Masters-, GP- ja Grand Slam -kilpailuissa kaksi voittoa ja neljä kolmossijaa sekä maailmancupeissa ja Continental Open -kilpailuissa kolme voittoa, kaksi kakkossijaa ja kolme kolmossijaa (14. syyskuuta 2014 mennessä). == Lähteet == *Profiili JudoInside.com === Viitteet === Luokka:Azerbaidžanilaiset judokat Luokka:Azerbaidžanilaiset olympiavoittajat Luokka:Vuonna 1988 syntyneet Luokka:Elävät henkilöt
Matti Petäjä

Matti Kullervo Petäjä (12. tammikuuta 1912 Tampere − 19. elokuuta 1995 Tampere) oli suomalainen kuvataiteilija ja taidegraafikko. Hän teki aluksi öljyvärimaalauksia ja siirtyi myöhemmin taidegraafikoksi. Hänet tunnetaan erityisesti puupiirtäjänä ja serigrafian uranuurtajana Suomessa. Matti Petäjä opiskeli Taideteollisuuskeskuskoulussa, Turun piirustuskoulussa ja Suomen Taideyhdistyksen piirustuskoulussa sekä Kungliga Akademien för de Fria Konsterna -akatemian taidekorkeakoulussa, Académie André Lhotessa ja Académie de la Grande Chaumièressa. Hänen töitään oli ensimmäisen kerran näytteillä vuonna 1932 Turun Taiteilijaseuran vuosinäyttelyssä. Petäjän merkittävimpiin töihin kuuluvat monumentaalimaalaukset muun muassa Nekalan lastentalossa, Kaupin parantolassa ja Sampolan kansalaiskoulussa sekä Kylmäkosken kirkon alttaritaulu. Petäjälle myönnettiin vuonna 1964 Pro Finlandia -mitali. ==Lähteet== Luokka:Suomalaiset taidegraafikot Luokka:Pro Finlandia -palkitut Luokka:Vuonna 1912 syntyneet Luokka:Vuonna 1995 kuolleet
Palettipeipot

Palettipeipot (Pytilia) on loistopeippojen heimoon kuuluva varpuslintusuku. Palettipeippojen sukuun kuuluu BirdLifen mukaan viisi lajia. == Palettipeippoihin kuuluvia lajeja == * Etiopianpeippo (Pytilia lineata) * Keltasiipipeippo (Pytilia hypogrammica) * Kultasiipipeippo (Pytilia afra) * Palettipeippo (Pytilia melba) * Punasiipipeippo (Pytilia phoenicoptera) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pytilia Luokka:Loistopeipot
Itatiaian kansallispuisto

Itatiaian kansallispuisto on Brasilian vanhin kansallispuisto. Se perustettiin 1937 ja se sijaitsee Rio de Janeiron ja Minas Geraisin osavaltioiden rajalla, noin 170 kilometrin päässä Rio de Janeirosta São Pauloon päin. Puisto tunnetaan 40 metriä korkeasta Véu de Noiva -vesiputouksesta. Puisto jakaantuu kahteen osaa: alankoon Atlantin rannikolla ja vuoristoalueeseen, jonka korkeus vaihtelee 700 metristä 2787 metriin.Itatiaia National Park . Enjoy Brazil. Aivan puiston vieressä sijaitsee vanha suomalainen Penedon siirtokunta. == Lähteet == == Aiheesta muualla == Luokka:Brasilian kansallispuistot
Billy J. Kramer

Billy J. Kramer (oik. William Howard Ashton, s. 19. elokuuta 1943 Bootle, Liverpool, Englanti) on brittiläinen laulaja, joka tunnetaan yhteistyöstä The Dakotas -yhtyeen kanssa 1960-luvulla. Billy J. Kramer and The Dakotas levytti useita menestyskappaleita 1960-luvun alussa. Niistä ensimmäinen oli Lennonin ja McCartneyn ”Do You Want to Know a Secret” Kramer julkaisi myös erityisesti hänelle tehtyjä Lennon-McCartney-sävelmiä. Beatlesilla ja Dakotasilla oli sama manageri, Brian Epstein. Suomessa Billy J. Kramer on esiintynyt Helsingin Kulttuuritalolla vuonna 1964 sekä Tavastialla vuonna 1973.Huhtamäki, Mikael: Live In Finland - Kansainvälistä keikkahistoriaa Suomessa 1955-1979 == Lähteet == Luokka:Brittiläiset laulajat Luokka:Vuonna 1943 syntyneet Luokka:Elävät henkilöt
Havaijinvaris

Havaijinvaris (Corvus hawaiiensis), jota on kutsuttu myös havaijinkorpiksi, on varisten sukuun kuuluva lintulaji, joka eli Havaijin kaakkoisosan saarilla. Havaijin kielellä lajin nimi on ʻAlalā. Havaijinvariksen höyhenpuku on korpin tapaan musta ja sen siipien kärkiväli on noin 50 senttimetriä, eli se on suurin piirtein variksen kokoinen. Havaijinvaris on hävinnyt luonnosta, ja kaikki jäljellä olevat yksilöt elävät vankeudessa. Yritykset istuttaa laji takaisin luontoon ovat epäonnistuneet lintujen jouduttua havaijinhaukkojen saaliiksi. Viimeiset luonnonvaraiset yksilöt hävisivät vuonna 2002. Häviämisen syytä ei tarkkaan tiedetä, mutta syyksi on arveltu loisia ja tauteja, kuten lintumalariaa. == Lähteet == == Aiheesta muualla == * Hawaiian Crow - BirdLife Species Factsheet *ITIS: Corvus hawaiiensis Luokka:Varikset Luokka:Luonnosta hävinneet lajit
Viidakon sissit

Viidakon sissit (American Guerrilla in the Philippines) on Fritz Langin ohjaama yhdysvaltalainen toisen maailmansodan sotadraama vuodelta 1950. Sen pääosassa on Tyrone Power. Elokuva sijoittuu Japanin valtaamille Filippiineille. == Rooleissa == == Tuotanto ja vastaanotto == Viidakon sissit perustuu Ira Wolfertin kirjoittamaan kirjaan luutnantti Iliff David Richardsonin kokemuksista Leyten saarella. Darryl F. Zanuck piti kirjasta, ja alkujaan hän suunnitteli elokuvan pääosaan Fred MacMurraytä ja Henry Kingiä ohjaajaksi.Ott, s. 232 Tuotanto alkoi keväällä 1945, mutta Zanuck lopetti tuotannon, kun toinen maailmansota päättyi Japanin antautumiseen.McGilligan, s. 371 Projekti herätettiin henkiin alkuvuodesta 1950. Kevään aikana alkoivat kuvaukset Filippiineillä. Suurin osa kuvauksista suoritettiin lähellä Manilaa. Kuvauksilla oli kiire, sillä ne piti saada päätökseen ennen monsuunikauden alkamista. Filippiiniläiset merijälkäväen sotilaat joutuivat vartioimaan kuvausryhmää sademetsässä paikallisilta sisseiltä. Viidakon sissit sai ensi- iltansa marraskuussa 1950, ja sen vastaanotto oli todella huono. Kriitikoiden arviot elokuvasta olivat Langin elokuvauran huonoimpia.McGilligan, s. 373 == Lähteet == * * === Viitteet === == Aiheesta muualla == * Luokka:Yhdysvaltalaiset sotadraamat Luokka:Vuoden 1950 yhdysvaltalaiset elokuvat Luokka:Toiseen maailmansotaan pohjautuvat elokuvat Luokka:Fritz Langin ohjaamat elokuvat
Eurysthenes

Eurysthenes () oli kreikkalaisessa mytologiassa Aristodemoksen ja Argeian poika ja Spartan mytologinen kuningas. Häntä pidetään kaksoisveljensä Prokleen kanssa Spartan kaupunkivaltion perustajana ja agiadien ensimmäisenä kuninkaana. Sen jälkeen kun herakleidit olivat valloittaneet Peloponnesoksen, Aristodemos sai surmansa salaman iskusta.Apollodoros: Bibliotheke ('Kirjasto') 2.8.2 (engl. käännös). Koska Eurysthenes ja Prokles olivat liian nuoria, määrättiin heidän enonsa Theras heidän huoltajakseen. Valloitetut maat jaettiin arvalla, jossa kaksoisveljekset saivat Lakonian, Temenos Argoksen ja Kresfontes Messenian.Apollodoros: Bibliotheke ('Kirjasto') 2.8.4 (engl. käännös). Veljeksistä vanhemman oli määrä tulla kruunatuksi kuninkaaksi, mutta ei edes Argeia osannut nimetä, kumpi veljeksistä olisi vanhempi. Niinpä neuvoa kysyttiin Delfoin oraakkeli, joka neuvoi nimittämään molemmat kuninkaiksi, mutta kertoi vanhemman olevan näistä kahdesta vahvempi. Jotta veljesten ikäjärjestys saatiin lopullisesti ratkaistua, kutsuttiin messenialainen Panites tarkkailemaan salaa, kumpaa veljeksistä heidän äitinsä suosisi syöttämisen ja pesemisen aikana. Tämän perusteella pääteltiin Eurystheneen olevan vanhempi, ja vaikka valta jaettiinkin veljesten kesken, alettiin Eurysthenestä ja hänen jälkeläisiään, agiadeja, kutsumaan väkevämmiksi. Tämän seurauksena veljesten välit viilenivät ja he olivat ikuisia vihamiehiä.Herodotos: Historia 6.52 (engl. käännös).Pausanias: Periegesis tes Hellados ('Kreikan kuvaus') 3.1.7–3.2.1 (engl. käännös) Kun Eurysthenes ja Prokles varttuivat täysi-ikäiseksi, he siirtyivät hallitsijoiksi huoltajansa sijasta. Theras siirtyi hänestä nimensä saanelle Theran saarelle, ja perusti sinne oman kuningaskuntansa, Theran kaupungin, Eurystheneen ja Prokleen avustuksella.Herodotos: Historia 4.147 (engl. käännös). Hieronymoksen mukaan Eurysthenes hallitsi 42 vuotta, ja hänen kuolemansa jälkeen vallan peri hänen poikansa Agis. == Lähteet == Luokka:Kreikkalainen mytologia Luokka:Spartan kuninkaat
BelKa 2

BelKa 2 () on Valko-Venäjän kaukokartoitussatelliitti, joka laukaistaan vuonna 2011http://odsgomel.org/content/view/17521/123/ . Satelliitti perustuu venäläiseen NPO VNIEEMin satelliittirunkoon. Satelliitin massa on 400 kg, se lentää viiden vuoden ajan 510 km korkealla aurinkosynkronisella kiertoradalla. Se laukaistaan Rockot-KM-kantoraketilla yhdessä Kanopus-V 2-satelliitin kanssa. Sen kameran resoluutio on 2,1 metriä. Sen kuva-aineisto käyttää Valko- Venäjän luonnonvarojen ministeriö ja Geodesia- ja karttapalvelu. Satelliitti tekee myös ilmakehämittauksia. BelKa 1-satelliitti laukaistiin 26. heinäkuuta 2006 seitsemäntoista muun satelliitin kanssa Baikonurista, mutta se tuhoutui Dnepr-1-kantoraketin tuhoutuessa. Satelliitti oli vakuutettu. ==Lähteet== Luokka: Kaukokartoitussatelliitit
Cipla

Cipla, alun perin The Chemical, Industrial & Pharmaceutical Laboratories, on intialainen lääkevalmistaja, jonka pääkonttori on Mumbaissa Intiassa. Vuonna 2006 sen tulos oli 9,4 miljardia Rs. Sillä on noin 7 000 työntekijää Intiassa. Lääketehdas on eniten tunnettu kotimaansa ulkopuolella siitä, että se tuottaa edullisia AIDS-lääkkeitä kehitysmaiden HIV-positiivisille potilaille. Tämä on mahdollista, koska Intian lainsäädäntö ei salli lääkepatentteja ja näin lääketehdas voi tuottaa geneerisesti lääkkeitä, jotka nauttivat muissa maissa patenttisuojaa ja ovet täten yleensä kalliimpia. Cipla valmistaa lääkkeitä sydänongelmiin, niveltulehdukseen, diabetekseen, painonhallintaan, masennukseen ja moniin muihin terveydellisiin ongelmiin ja sen tuotteita on jaossa yli 180 maassa ympäri maailman. ==Lähteet== Luokka:Intialaiset pörssiyhtiöt Luokka:Intialaiset lääkealan yritykset
Ranbaxy Laboratories

Ranbaxy Laboratories Limited oli Intian suurin lääkealan yritys. Yhtiö perustettiin vuonna 1961 ja se vei tuotteitaan 125 maahan. Toimintaa yhtiöllä oli 46 maassa ja tehtaita seitsemässä maassa. Se oli maailman kymmenen suurimman geneerisen lääketehtaan joukossa. Yrityksen toimitusjohtaja oli Malvinder Mohan Singh. Ranbaxy listautui pörssiin vuonna 1973. Enemmistö yhtiön osakekannasta oli vuodesta 2008 lähtien japanilaisen lääketeollisuusyhtiön Daiichi Sankyo Co:n omistuksessa. Vuonna 2014 lääketeollisuusyhtiö Sun Pharmaceutical Industries hankki osake-enemmistön Ranbaxystä; nämä yritykset olivat ennen yhdistymistään Intian kaksi suurinta lääketeollisuusyhtiötä. Yhdistymisten edetessä Sun Pharma oli jo myynyt pois keskushermostoon vaikuttavien lääkkeitä valmistavat Ranbaxyn tehtaat ja kertoi helmikuussa 2016 aikovansa myös myydä joitain muitakin osia Ranbaxysta pois. Osa yritysjärjestelyistä johtui Intian kilpailuviranomaisten päätöksistä, jotka pakottivat Sun Pharman luopumaan joistain osista Ranbaxya. Yhdistynyt Sun Pharma–Ranbaxy on maailman viidenneksi suurin geneeristen lääkkeiden valmistaja. Vuonna 2016 yksi Intian suurimmista pörssiyhtiöistä, ja sen osakkeen noteerasivat sekä Bombayn pörssi (BSE) että Intian kansallinen pörssi (NSE). == Ranbaxyn ja Pfizerin kiista Suomessa käytetystä kolesterolilääkkeestä == Helsingin käräjäoikeus tuomitsi vuonna 2014 lääketehdas Pfizerin maksamaan Ranbaxylle 16,5 miljoonaa euroa korkoineen ja oikeudenkäyntikuluineen Suomessa käydyssä kolesterolilääkeriidassa. Oikeuden mukaan Pfizer esti Ranbaxyn halpalääkkeen myynnin vuosina 2007–2009 turvaamistoimihakemuksilla, jotka oikeus katsoi turhiksi. Kun patentti raukesi Ranbaxyn kopiolääkkeen hinta oli 90 prosenttia halvempi ja saavutti 80 prosentin markkinaosuuden. Suomessa sai vuoteen 1995 valmistuspatentin, muualla patentin sai itse tuotteelle. Valmistuspatentille ei saanut samanlaista lisäsuojaa, joka on hakemuksesta mahdollinen lopputuotteelle. Pfizer pyrki estämään kopion tulon markkinoille, mutta menettely katsottiin oikeudessa tuomittavaksi. ==Lähteet== ==Aiheesta muualla== *Ranbaxy Sun Pharma Merger (economictimes.indiatimes.com) Luokka:Intialaiset lääkealan yritykset Luokka:Intialaiset pörssiyhtiöt
Rantakorennot

Rantakorennot (Sisyridae) on verkkosiipisiin kuuluva hyönteisheimo. Suomesta tunnetaan kolme lajia.Alroth, P. Suomen verkkosiipiset ja kärsäkorennot Rantakorennot ovat 6-8 mm pituisia hyönteisiä, joilla on hoikka vartalo ja verraten suuret siivet. Ne muistuttavat ulkonäöltään ja olemukseltaan suuresti kirvakorentoja, mutta eroavat näistä siipisuonituksen perusteella. Aikuiset korennot liikkuvat hämärän aikaan tai öisin ja syövät niin kukkien mettä kuin toisia hyönteisiäkin.Bug GuideAquatic Insects of Michigan : Neuroptera - Spongillaflies (Sisyridae), University of Michigan Rantakorennot ovat ainoa verkkosiipisten ryhmä, jonka toukat elävät vedessä. Naaras laskee munat vesikasveille lähelle veden pintaa. Edellytyksenä munimispaikalle on makean veden alue, jossa kasvaa sieni- ja sammaleläimiä, joita toukat käyttävät ravinnokseen. Toukka hengittää kiduksilla ja sillä on erikoiset, pistinmäiset suuosat, joilla se imee ravintoa sienieläinkasvustoista. Toukka koteloituu kuivalle maalle.Aquatic Neuroptera (Sisyridae - Spongillaflies) of Michigan University of Michigan Muiden verkkosiipisten tavoin rantakorennot lentävät usein valolle. == Lajit Suomessa == Suomesta on tavattu kolme rantakorentolajia. Mikään niistä ei vuoden 2010 kansallisen uhanalaisarvioinnin mukaan ole uhanalainen, mutta yksi laji on luokiteltu puutteellisesti tunnetuksi (DD).Suomen verkkosiipis- ja kärsäkorentoatlas s. 70-73Petri Ahlroth 2010. Verkkosiipiset, kaislakorennot, käärmekorennot ja kärsäkorennot. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 417-422 * tummarantakorento Sisyra nigra * ruskorantakorento Sisyra jutlandica DD * valjurantakorento Sisyra terminalis == Lähteet == Luokka:Verkkosiipiset
Nord 1500 Griffon

300 px|thumb|Nord 1500 Griffon Nord 1500 Griffon oli ranskalaisen Nord Aviation-tehtaan 1950-luvun puolivälissä kehittämä patopainemoottorilla varustettu hävittäjän prototyyppi.Donald 1997 s. 693 Pyrkimyksenä oli kehittää Ranskan ilmavoimille lentokone, joka lentää yli kaksinkertaisella äänennopeudella aikana, jolloin suihkumoottoritekniikka ei pystynyt aikaansaamaan näin suurta nopeutta. Lentoonlähtöä ja laskeutumista varten koneessa oli myös suihkumoottori. Koneen ensilento lennettiin 20. syyskuuta 1955. André Turcat oli koneen ohjaajana sillä lennolla vuonna 1958, jolloin kone saavutti 2,19 Machin nopeuden. Koneessa oli monia vajavuuksia, mm. sen siipien kuumenemisesta johtuen, koska Ranskalla ei ollut käytössä Inconel- metalliseosta eikä titaania. Griffonin kehitystyö lopetettiin yhden prototyypin rakentamisen jälkeen. Dassaultin Mirage III täytti Ranskan ilmavoimien tarpeet. ==Museokoneita== Ainoa Griffon on Le Bourget'ssa ilmailumuseossa. == Lähteet == * === Viitteet === == Aiheesta muualla == * Le Nord 1500 Griffon Luokka:Ranskalaiset experimental-ilma-alukset Luokka:1950-luvun experimental-ilma-alukset __NOTOC__
Thomas Müller (kriminaalipsykologi)

Thomas Müller (s. 4. elokuuta 1964, Innsbruck, Itävalta) on itävaltalainen kriminaalipsykologi ja kirjailija. Yhdessä oppi-isänsä, yhdysvaltalaisen Robert Resslerin kanssa hän on haastatellut lukuisia sarjamurhaajia. Kokemuksistaan Müller on kirjoittanut kirjan Ihmispeto (Bestie Mensch). == Aiheesta muualla == *Ein Interview mit Thomas Müller (als PDF-Datei) *Buchbesprechung und Biografie Luokka:Itävaltalaiset psykologit Luokka:Vuonna 1964 syntyneet Luokka:Elävät henkilöt
Lucija Polavder

Lucija Polavder (s. 15. joulukuuta 1984 Celje, Jugoslavia) on slovenialainen judoka. Polavder saavutti pronssia alle 20-vuotiaiden EM-kilpailujen yli 78 kg:n sarjassa Budapestissa 2001. Aikuisten EM-kilpailuissa hän sijoittui samassa sarjassa seitsemänneksi Mariborissa 2002. Seuraavana vuonna hän sai Düsseldorfin EM-kilpailuissa pronssia avoimessa luokassa ja voitti alle 20-vuotiaiden yli 78-kiloisten sarjan Euroopan-mestaruuden Sarajevossa. Polavder sijoittui Kairon MM-kilpailuissa 2005 avoimessa luokassa viidenneksi. EM-kilpailuissa Tampereella 2006 ja Belgradissa 2007 hän sai yli 78 kg:n sarjassa pronssia. Rio de Janeiron MM-kilpailuissa 2007 hän saavutti avoimessa luokassa hopeaa hävittyään loppuottelussa Japanin Maki Tsukadalle. Lissabonin EM-kilpailuissa 2008 hän sijoittui jälleen kolmanneksi yli 78-kiloisten sarjassa. Pekingin olympialaisissa hän sai niin ikään pronssia samassa painoluokassa. Polavder sijoittui Tbilisin EM-kilpailuissa 2009 yli 78 kg:n sarjassa viidenneksi. Saman vuoden Pescaran Välimeren kilpailuissa hän voitti kultaa samassa painoluokassa. Wienin EM-kilpailuissa 2010 hän voitti yli 78-kiloisten mestaruuden kukistettuaan loppuottelussa venäläisen Tea Donguzašvilin. Istanbulin EM-kilpailuissa 2011 hän sai samassa sarjassa pronssia. Pariisin MM-kilpailuissa 2011 hän oli seitsemäs. Tšeljabinskin EM- kilpailuissa 2012 hän sai hopeaa. Hän voitti yli 78-kiloisten Euroopan- mestaruuden Budapestissa 2013 kukistettuaan loppuottelussa Emilie Andéolin. Hän voitti 2013 saman painoluokan myös Välimeren kilpailuissa. Montpellier’n EM-kilpailuissa 2014 hän oli seitsemäs ja kuului joukkuekilpailussa Slovenian pronssijoukkueeseen. Polavder on saavuttanut sotilaiden MM-kilpailuissa yli 78 kg:n sarjassa kultaa Hyderabadissa 2007, hopeaa Vinkovcissa 2006 ja pronssia Rio de Janeirossa 2011. Maailmancupeissa ja Continental Open -kilpailuissa hän on voittanut kahdeksan turnausta, ollut kymmenen kertaa toinen ja neljä kertaa kolmas. Masters-, Grand Prix- ja Grand Slam -kilpailuja hän on voittanut viisi, ollut kaksi kertaa toinen ja seitsemän kertaa kolmas. Slovenian mestaruuden hän on voittanut aikuisten sarjassa 14 kertaa. == Lähteet == *Profiili JudoInside.com Luokka:Slovenialaiset judokat Luokka:Slovenialaiset olympiamitalistit Luokka:Vuonna 1984 syntyneet Luokka:Elävät henkilöt
Thomas Müller

Thomas Müller on seuraavien henkilöiden nimi: * Thomas Müller (s. 1964), itävaltalainen kriminaalipsykologi * Thomas Müller (s. 1989), saksalainen jalkapalloilija * Thomas Müller-Pering (s. 1958), saksalainen klassinen kitaristi * Thomas Müller (s. 1983), saksalainen pistooliampuja * Thomas Müller (s. 1939), saksalainen säveltäjä * Thomas Müller (s. 1961), saksalainen yhdistetyn hiihtäjä * Thomas Müller (s. 1952), sveitsiläinen poliitikko
823 Naval Air Squadron

823 Naval Air Squadron (823 NAS) oli Britannian kuninkaallisen laivaston ilmavoimien lentolaivue. == Palvelus == Laivue perustettiin 3. huhtikuuta 1933 HMS Gloriousilla yhdistämällä 441 ja 448 laivueet kalustonaan 12 Fairey IIIF - konetta. Laivue palveli Välimeren laivastossa, kunnes tukialus palasi toukokuussa 1934 Englantiin huoltoon ja samalla laivue siirrettiin tilapäisesti HMS Courageousille. Laivueen kalusto vaihdettiin joulukuussa kuuteen 820 laivueelta saatuun Fairey Sealiin. Laivueen konevahvuus täydennettiin täyteen kahteentoista koneeseen purjehdittaessa elokuussa 1935 Välimerelle Gloriousilla ja Courageousilla, joilla kummallakin oli kuusi laivueen koneista.Sturtivant & Cronin s. 112 Laivue siirtyi lokakuussa kokonaisuudessaan Gloriousille ja sen kalusto vaihdettiin marraskuussa 1936 kahteentoista Fairey Swordfishiin. Laivue palasi Englantiin lykyeksi aikaa ottaakseen osaa 20. toukokuuta 1937 Kruunajaispäivän katselmukseen Spitheadissä, minkä jälkeen se palasi Välimerelle. === Toinen maailmansota === Toisen maailmansodan syttyessä Glorious purjehti Punaiselle merelle suojaamaan Intian valtameren kauppamerenkulkua. Lentotukialus koneineen palasi tammikuussa 1940 Välimerelle, josta se määrättiin huhtikuussa ottamaan osaa Norjan taisteluihin. Norjasta vetäydyttäessä Glorious laivueineen joutui Saksan laivaston taisteluristeilijöiden Scharnhorstin ja Gneisenaun yllättämäksi ja upottamaksi. Laivue koneesta ja henkilöstöstä tuhoutui puolet.Wragg s. 159 Laivueen koneista oli yhdeksän RNAS Hatstonissa. Kuusi laivueen koneista hyökkäsi 21. kesäkuuta yhdessä kuuden 821 laivueen koneen kanssa Scharnhorstia vastaan. Hyökkäys oli tulokseton ja laivue menetti yhden koneen. Laivue lakkautettiin 3. joulukuuta 1940 Orkneylla. Laivue perustettiin uudelleen 1. marraskuuta 1941 RNAS Crailissa kalustonaan yhdeksän Fairey Swordfishiä, jotka vaihdettiin huhtikuussa 1942 Fairey Albacoreihin. Laivue liitettiin elokuussa HMS Furiousille suojaamaan saattueita. Laivue siirrettiin syyskuussa maihin ja liitettiin rannikkolennostoon Kanaalin alueen sukellusveneiden torjuntaan. Laivueen kalustoksi vaihdettiin kesäkuussa aluksi neljä ja myöhemmin täydet kaksitoista Fairey Barracudaa. Samalla laivue liitettiin 45. Laivaston torpedopommittajalennostoon. Laivue siirtyi HMS Athelingin kannella Intiaan, jossa se siirtyi huhtikuussa 1945 11. Laivaston torpedopommittajalennostoon. Laivue yhdistettiin 6. heinäkuuta 822 laivueeseen, jolloin se lakkasi samalla olemasta. == Komentajat == *C. B. Tidd 18. elokuuta 1933 - *M. M. Freehill syyskuu 1934 *G. C. Dickins 30. elokuuta 1935 - *D. W. MacKendrick 21. toukokuuta 1937 - *R. A. Kilroy 1. helmikuuta 1938 - *R. D. Watkins 24. toukokuuta 1939 - *C. J. T. Stephens 27. toukokuuta 1940 - *D. H. Elles 3. heinäkuuta 1940 - *A. J. D. Harding, DSC 1. marraskuuta 1941 - *J. W. Collett 1. elokuuta 1942 - *R. W. Sprackman 24. marraskuuta 1942 - *G. Douglas 22. maaliskuuta 1943 - *L. C. Watson, DSC 1. joulukuuta 1943 - == Lähteet == * * * * * * * ===Viitteet=== == Aiheesta muualla == Luokka:Fleet Air Arm
Merkonomilakki

Merkonomilakki on merkonomien ammattilakki. Se on Suomen kaikista ammattilakeista toiseksi vanhin, teekkarilakin jälkeen. Sen historia juontaa Raahen Porvari- ja Kauppakouluun. Vuonna 1893 siellä toimi oppilaskunta, jolla oli tapana kokoontua lauantaisin. Siellä oli konventin pöytäkirjaan kirjattu, että ammattilakin hankkimiseksi asetetaan komitea, jossa on mukana kolme naista ja kolme miestä. Oppilaskunta hyväksyi ehdotuksen 27. marraskuuta 1893, jonka seurauksena syntyi Suomen merkonomien hopeatupsuinen valkolakki ja ensimmäiset merkonomit lakitettiin keväällä 1894. Merkonomit kuitenkin hylkäsivät lakkisymbolinsa pitkäksi aikaa. Lakin perinne herätettiin kuitenkin takaisin henkiin 1980-luvun lopulla. Merkonomilakin tunnistaa harmaasta reunuksesta ja harmaasta pitkästä tupsusta. Kokardina lakissa on kaupan ja hallinnon tunnus eli Merkurius-sauva. On myös olemassa tähän saman koulutukseen, mutta sen alempaan tutkintoon (merkantti) kuuluva lakki, merkanttilakki, joka oli muuten samanlainen kuin merkonomilakki, mutta reunukselta ja tupsultaan vihreä. Merkanttitutkintoa ei ole enää tutkintouudistuksen jälkeen. ==Lähteet== *http://www.merkonomi.fi/tiesitko.html Luokka:Oppiarvoon liittyvät päähineet
Viulukonsertto (Sibelius)

Viulukonsertto, op. 47 d-molli on Jean Sibeliuksen konsertto, joka lopullisessa muodossaan valmistui vuonna 1905. Se on 1900-luvun viulukonsertoista eniten levytettyhttp://www.sibelius.fi/english/musiikki/ork_viulukonsertto.htm . Teos ei omana aikanaan ollut kovin suosittu, sillä Sibelius antoi sen esitettäväksi vähemmän kokeneelle viulistille. Jascha Heifetz nosti viulukonserton myöhemmin maailmanmaineeseen. Suomalainen Pekka Kuusisto on saanut palkinnon teoksen parhaasta tulkinnasta. ==Lähteet== ==Aiheesta muualla== *Ylen Elävä arkisto: Ilja Kaler soittaa Sibeliuksen viulukonserton *Ylen Elävä arkisto: Pekka Kuusisto soittaa Sibeliuksen viulukonserton finaaliosan *Ylen Elävä arkisto: Viktoria Mullova soittaa Sibeliuksen viulukonserton *Ylen Elävä arkisto: Oleg Kagan soittaa Sibeliuksen viulukonserton Luokka:Jean Sibeliuksen teokset Luokka:Viulukonsertot Luokka:1900-vuosikymmenen musiikkiteokset
Benjamin Flores

Benjamin Flores (24. toukokuuta 1984 – 5. toukokuuta 2009) oli meksikolainen höyhensarjan nyrkkeilijä. Urallaan hän voitti WBC Youth World -höyhensarjan mestaruuden. Uransa viimeiseksi jääneessä ottelussa 30. huhtikuuta 2009 Flores otteli Bernabe Concepcionin jäljiltä avoimeksi jääneestä NABF-liiton höyhensarjan mestaruudesta Al Seegeriä vastaan häviten teknisellä tyrmäyksellä kahdeksannessa erässä. Floresin aivot vaurioituivat ottelun aikana. == Lähteet == Luokka:Meksikolaiset nyrkkeilijät Luokka:Vuonna 1984 syntyneet Luokka:Vuonna 2009 kuolleet
Eurooppalainen Kulttuuriyhdistys

Eurooppalainen Kulttuuriyhdistys ry (EKY) on perustettu 1998 ja rekisteröity Suomessa 1999. Yhdistyksen tarkoituksena on luoda ja ylläpitää kontakteja lähinnä muihin eurooppalaisiin taiteilijoihin ja samalla tehdä Suomen kulttuurielämää tunnetuksi muualla Euroopassa. Yhdistys edustaa Suomessa Finroart Foundation XXI´tä, jonka kanssa on järjestetty taidenäyttelyitä Romaniassa, Suomessa ja Intiassa. Italiassa on oltu yhteistyössä Associazione Culturale Europea -nimisen järjestön sekä venetsialaisen taiteilijaryhmä Prima Materian kanssa. Kaikkiaan EKY on järjestänyt yli 50 taidenäyttelyä ja tapahtumaa. Yhdistyksen puheenjohtajana toimi sen perustaja Paul Tiililä vuoteen 2009 saakka, minkä vuoden alusta aloitti puheenjohtaja taiteilija Moona Metsoila. Varapuheenjohtaja on Piia-Noora Kauppi. Yhdistyksellä on noin 100 jäsentä, joista noin kolmannes aktiivisia taiteilijoita. Eurooppalainen kulttuuriyhdistys pohjautuu 1960-luvulla perustettuun Paimenliittoon, joka harjoitti kulttuuritoimintaa ja kielenhuoltoa. Suomen liityttyä Euroopan unioniin nimi vaihdettiin Eurooppalaiseksi Kulttuuriyhdistykseksi 1999 ja sääntöjä uudistettiin.Paul Tiililän kotisivut Viitattu 3.8.2009. Yhdistyksen vuoden 2008 huomattavin näyttely oli Salzburgissa syyskuussa, 2009 oli Seinäjoella suuri kansainvälinen Art Salat näyttely. Tämän jälkeen näyttelyitä on järjestetty aktiivisesti eri puolilla Suomea ja osallistuttu useihin taidetapahtumiin ulkomailla, mm. Bulgariassa ja Italiassa. Viimeksi yhdistyksen taiteilijoita on ollut esillä Pirkanmaan Taidesuunnistuksessa huhtikuussa 2015. == Lähteet == ==Aiheesta muualla== * Yhdistyksen kotisivut Luokka:Suomalaiset taideyhdistykset
FA Youth Cup

FA Youth Cup on Englannin jalkapalloliitton hallinnoima jalkapalloturnaus 15-18-vuotiaille pelaajille. ==Loppuottelut== Vuosi Voittaja Tulos Häviäjä Huomautukset 1953 Manchester United 9–3 Wolverhampton Wanderers 1954 Manchester United 5–4 Wolverhampton Wanderers 1955 Manchester United 7–1 West Bromwich Albion 1956 Manchester United 4–3 Chesterfield 1957 Manchester United 8–2 West Ham United 1958 Wolverhampton Wanderers 7–6 Chelsea 1959 Blackburn Rovers 2–1 West Ham United 1960 Chelsea 5–2 Preston North End 1961 Chelsea 5–3 Everton 1962 Newcastle United 2–1 Wolverhampton Wanderers 1963 West Ham United 6–5 Liverpool 1964 Manchester United 5–2 Swindon Town 1965 Everton 3–2 Arsenal 1966 Arsenal 5–3 Sunderland 1967 Sunderland 2–0 Birmingham City 1968 Burnley 3–2 Coventry City 1969 Sunderland 6–3 West Bromwich Albion 1970 Tottenham Hotspur 4–3 Coventry City 1971 Arsenal 2–0 Cardiff City 1972 Aston Villa 5–2 Liverpool 1973 Ipswich Town 4–1 Bristol City 1974 Tottenham Hotspur 2–1 Huddersfield Town 1975 Ipswich Town 5–1 West Ham United 1976 West Bromwich Albion 5–0 Wolverhampton Wanderers 1977 Crystal Palace 1–0 Everton 1978 Crystal Palace 1–0 Aston Villa 1979 Millwall 2–0 Manchester City 1980 Aston Villa 3–2 Manchester City 1981 West Ham United 2–1 Tottenham Hotspur 1982 Watford 7–6 Manchester United 1983 Norwich City 6–5 Everton Jatkoajalla 1984 Everton 4–2 Stoke City 1985 Newcastle United 4–1 Watford 1986 Manchester City 3–1 Manchester United 1987 Coventry City 2–1 Charlton Athletic 1988 Arsenal 6–1 Doncaster Rovers 1989 Watford 2–1 Manchester City Jatkoajalla 1990 Tottenham Hotspur 3–2 Middlesbrough 1991 Millwall 3–0 Sheffield Wednesday 1992 Manchester United 6–3 Crystal Palace 1993 Leeds United 4–1 Manchester United 1994 Arsenal 5–3 Millwall 1995 Manchester United 1–1 Tottenham Hotspur Rangaistuspotkukilpailussa 4–2 1996 Liverpool 4–1 West Ham United 1997 Leeds United 3–1 Crystal Palace 1998 Everton 5–3 Blackburn Rovers 1999 West Ham United 9–0 Coventry City 2000 Arsenal 5–1 Coventry City 2001 Arsenal 6–3 Blackburn Rovers 2002 Aston Villa 4–2 Everton 2003 Manchester United 3–1 Middlesbrough 2004 Middlesbrough 4–0 Aston Villa 2005 Ipswich Town 3–2 Southampton Jatkoajalla 2006 Liverpool 3–2 Manchester City 2007 Liverpool 2–2 Manchester United Rangaistuspotkukilpailussa 4–3 2008 Manchester City 4–2 Chelsea 2009 Arsenal 6–2 Liverpool ==Mestaruudet joukkueittain== # Joukkue Voitot Vuodet 1 Manchester United 9 1953, 1954, 1955, 1956, 1957, 1964, 1992, 1995, 2003 2 Arsenal 7 1966, 1971, 1988, 1994, 2000, 2001, 2009 3 Liverpool 3 1996, 2006, 2007 = Everton 3 1965, 1984, 1998 = West Ham United 3 1963, 1981, 1999 = Aston Villa 3 1972, 1980, 2002 = Tottenham Hotspur 3 1970, 1974, 1990 = Ipswich Town 3 1973, 1975, 2005 4 Manchester City 2 1986, 2008 = Chelsea 2 1960, 1961 = Crystal Palace 2 1977, 1978 = Millwall 2 1979, 1991 = Sunderland 2 1967, 1969 = Watford 2 1982, 1989 = Leeds United 2 1993, 1997 = Newcastle United 2 1962, 1985 5 Coventry City 1 1987 = Wolverhampton Wanderers 1 1958 = Blackburn Rovers 1 1959 = Middlesbrough 1 2004 = West Bromwich Albion 1 1976 = Burnley 1 1968 = Norwich City 1 1983 Luokka:Englannin jalkapallocupit
William Heath Robinson

William Heath Robinson (31. toukokuuta 1872 – 13. syyskuuta 1944) oli englantilainen pilapiirtäjä ja kuvittaja.BBC: Historic Figures - William Heath Robinson (1872 - 1944) Hänen piirroksissaan esiintyi usein monimutkaisia koneita, jotka suorittivat hyvin yksinkertaisia tehtäviä. Englannin kielessä termi Heath-Robinson contraption viittaakin juuri tämäntyyppisiin laitteisiin. Kuvittajana hänen töihinsä kuuluivat muun muassa Don Quijote (1899), Tuhat ja yksi yötä (1899) ja Edgar Allan Poen runokokoelma (1900). ==Lähteet== == Aiheesta muualla == Luokka:Brittiläiset taiteilijat Luokka:Brittiläiset pilapiirtäjät Luokka:Vuonna 1872 syntyneet Luokka:Vuonna 1944 kuolleet Luokka:Englantilaiset kuvittajat
Coti

Roberto Fidel Ernesto Sorokin eli Coti on argentiinalainen rockmuusikko. Cotin albumi Esta Mañana y Otros Cuentos myi tuplaplatinan verran Espanjassa sekä kultaa Meksikossa ja Argentiinassa. ==Diskografia== *Coti (2002) *Canciones Para Llevar (2004) *Esta Mañana y Otros Cuentos (2005) *Gatos y Palomas (2007) *Malditas Canciones (2009) ==Lähteet== *Viralliset kotisivut Luokka:Argentiinalaiset kitaristit Luokka:Rocklaulajat Luokka:Rockmuusikot Luokka:Argentiinalaiset laulajat
Original Sokos Hotel Seurahuone

Original Sokos Hotel Seurahuone, entiseltä nimeltään Savonlinnan seurahuone, on Savonlinnan keskustassa sijaitseva hotelli. Hotellin perinteinen puoli on valmistunut vuonna 1956. Uudempi osa hotellia on rakennettu vuonna 1989, jolloin myös perinteinen osa remontoitiin. Perinteisen osan viimeisin remontti valmistui keväällä vuonna 2007. Hotellissa on 84 huonetta, joista useimmista on järvinäköala. Savonlinnan Seurahuoneella on viisi erityyppistä ravintolaa. Savonlinnan seurahuone siirtyi Osuuskauppa Suur-Savon omistukseen syyskuussa vuonna 2012 Matkailunkehitys Nordia Oy:ltä. Hotelli liittyi samalla Sokos Hotels -ketjuun ja hotellin nimi muuttui Original Sokos Hotel Seurahuoneeksi. == Aiheesta muualla == * Original Sokos Hotel Seurahuoneen verkkosivut Luokka:Savonlinnan hotellit Luokka:Sokos Hotels
Isobaarinen prosessi

Isobaarinen prosessi on termodynaaminen prosessi, jossa paine pysyy vakiona mutta muut systeemin suureet, kuten tilavuus ja lämpötila muuttuvat. Termi muodostetaan kreikan sanoista isos (sama) ja baros (painava)Kreikan sanakirja: Greek Lexicon. Jos systeemi on tietyn massainen ideaalikaasu, noudattaa sen tilavuus ja lämpötila Gay-Lussacin lakia. ==Laajenevan kaasun tekemä työ== Systeemiin tuotu lämpöenergia Q tekee termodynamiikan 1. pääsäännön mukaan työtä W ja kasvattaa samalla myös sisäenergiaa U: : Q = \Delta U + W\, Työ havaitaan esimerkiksi lämmitetyn kaasun laajenemisena ja sisäenergian muutos lämpöliikkeen kasvuna, kaasun rakennehiukkasten potentiaalienergian kasvuna tai muuna energiaa vativana muutoksena. Laajenevan kaasun tekemä työ, kun tilavuus V_1 muuttuu tilavuudeksi V_2, määritellään termodynamiikassa yleisesti :W = \int_{V_1}^{V_2} \\! p \,dV \,, jolloin kaasun paine p muuttuu prosessin aikana. Työn määrä riippuu tällöin paineen funktiosta. Isobaarisessa prosessissa paine on kuitenkin vakio, joten integraali ratkeaa yksinkertaisesti :W = \int_{V_1}^{V_2} \\! p \,dV \, = \\! p\int_{V_1}^{V_2}\,dV \, = p (V_2 - V_1) = p \Delta V\, Koska ideaalikaasulle on määritelty yleisesti : \\! p \, V = n \, R \, T ja koska lämpötilan kasvaessa \\! \Delta T kasvaa myös tilavuus samassa suhteessa \\! \Delta V, ideaalikaasun yhtälö muuttaa silloin muotoon : \\! p \, \Delta V = n \, R \, \Delta T. Isobaarisen prosessin tekemä laajenevan kaasun työ voidaan tämän jälkeen laskea lämpötilan muutoksen \Delta T avulla :W = p \Delta V\, = n \, R \, \Delta T. Ainemäärä ja paine ovat siten prosessin muuttumattomat suureet eikä olomuodon muutoksia saa esiintyä. ==Lähteet== Luokka:Termodynamiikka
Leopoldo Luque

Leopoldo Jacinto Luque (3. toukokuuta 1949 Santa Fe, Argentiina – 15. helmikuuta 2021) oli argentiinalainen jalkapalloilija. Luque pelasi hyökkääjänä ja voitti maailmanmestaruuden vuonna 1978. == Ura == Luque debytoi Argentiinan liigassa vuonna 1972 Rosario Centralin joukkueessa. Vuonna 1974 Luque siirtyi vähäisen peliajan takia Unión de Santa Fén joukkueeseen, jossa hän teki kymmenen maalia 35 ottelussa. Vuonna 1975 Luque siirtyi buenosairesilaiseen suurseuraan River Plateen ja nousi samalla Argentiinan maajoukkueeseen. Tänä aikana Luque teki läpimurtonsa ja oli mukana voittamassa maailmanmestaruutta Argentiinan kotikisoissa 1978. Hän pelasi MM- lopputurnauksessa viidessä ottelussa ja oli joukkueensa toiseksi paras maalintekijä neljällä maalilla, joista kaksi hän teki alkulohkossa, toisen Unkaria ja toisen Ranskaa vastaan, sekä kaksi jatkolohkossa Perua vastaan. Ranska-ottelun jälkeen hän sai kuulla veljensä kuolleen auto-onnettomuudessa. Luque pelasi kaikkiaan 45 maaottelua ja teki niissä 22 maalia vuosina 1975–1981. Jätettyään River Platen Luque pelasi vielä muun muassa Avellanedan Racingissa ja Santosissa Brasiliassa. Hän lopetti uransa vuonna 1985. Peliuransa jälkeen Luque toimi mendozalaisen Atlético Argentino -joukkueen valmennuspäällikkönä. == Saavutukset == * Jalkapallon maailmanmestaruus 1978 * Argentiinan mestaruus 1975 ja 1979 * Campeonato Metropolitano 1977, 1979 ja 1980 == Lähteet == == Aiheesta muualla == * Leopoldo Luque superfutbol.com.ar -sivustolla * Luque National-Football Teams -sivustolla Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Vuonna 2021 kuolleet
Flashpoint

Flashpoint tarkoittaa seuraavia asioita: * Flashpoint, The Rolling Stonesin albumi * ”Flashpoint”, kappale Fear Factoryn Demanufacture-albumilla * Flashpoint – kuumaa huumaa (Flashpoint), elokuva * Flashpoint Music, levy- yhtiö * Operation Flashpoint: Cold War Crisis, videopeli * Operation Flashpoint: Dragon Rising, videopeli * Tarkka-ampujat (Flashpoint), televisiosarja * Texas Patrol (Flashpoint), elokuva.
Alhonkaturock

Alhonkaturock oli Kemissä järjestetty ilmainen rockfestivaali. Tapahtuma järjestettiin vuodesta 2004 vuoteen 2010, elokuun ensimmäisenä lauantaina. Tapahtumaa varten perustettiin Alhonkaturock ry. __notoc__ == Esiintyjät == === 2010 === * Wasted * Junkus Minor * Madhatter * Playback * Slap Betty * G-odd * Last Panda * Morley * Stache * The Handshake === 2009 === * Anal Thunder * Jaakko & Jay * Slap Betty * Kotoisat Sävyt * The George Double Use * Moses Hazy === 2008 === * Poco Loco * Fata Morgana * Jaakko & Jay * Multi Climex * Iiris * Lemmenpyssyt * Roisto * Nine Lives * Relentless * Moses Hazy * No Shame === 2007 === * How Much More * Iiris * Kotoisat Sävyt * Moses Hazy * Killers Crew * Multi Climex * Real Vacation * Starcrash * Ruotomieli * Chapter 4 * The George Double Use * Roadrunners ==Aiheesta muualla== * Alhonkaturock - viralliset kotisivut Luokka:Entiset rockfestivaalit Suomessa Luokka:Kemin kulttuuri
Venäjänravuri

Venäjänravuri on kevyt, lähinnä ravurina käytettävä lämminverinen hevonen. Rotu on kotoisin Venäjältä, ja se on syntynyt orlovravurien ja amerikanravurien risteytyksistä 1890-luvulla. Rotu virallistettiin vuonna 1949. Hevosmaailma , luettu 16.12.2009 Venäjänravurin pää on pienehkö ja profiili suora. Kaula on suora ja pitkä. Selkä on suora, ja lautaset ovat suorat ja voimakkaat. Yleisimmät värit ovat ruunikko, musta ja rautias. Lisäksi rodussa on jonkin verran kimoja. == Lähteet == Luokka:Venäläiset hevosrodut Luokka:Ravihevosrodut Luokka:Lämminveriset
Petter Carstenius

Petter Carstenius (Petrus Henrici) (noin 1647 – 19. huhtikuuta 1712) oli Viipurin kirkkoherra ja tuomiorovasti, joka pidätettiin virantoimituksesta laittomien vihkimisten vuoksi 1707. Viipurin piispan Henrik Carsteniuksen poika Petter Carstenius opiskeli Upsalassa ja Rostockissa, missä valmistui ylioppilaaksi 1672 ja maisteriksi 1674. Tämän jälkeen hän toimi Viipurin lukion fysiikan ja logiikan lehtorina (nimitys jo 1672) sekä Viipurin triviaalikoulun rehtorina 1673 alkaen. Viipurin lukion kreikan ja heprean kielten lehtori Carstenius oli 1675. Nevanlinnan kirkkoherra hän toimi 1676 ja rovastina 1678. Viipurin lukion 1. teologian lehtori, Viipurin kirkkoherra ja tuomiorovasti Carstenius oli vuodesta 1683. Hänet kuitenkin pidätettiin virantoimituksesta laittomien vihkimisien takia 1707. Valtiopäivämies 1675.Tietosanakirja, osa 1, s. 1511, Helsinki 1909 Carstenius kirjoitti koulunäytelmän Thet Himmelske Consistorium (1674).Otavan Iso tietosanakirja, Otava 1967, osa 1 p. 1703 Ruotsinkielisen Tukholmassa painetun näytelmän esittivät Viipurin koululaiset vuonna 1674. Näytelmäkirja oli Turun akatemian kirjastossa ja tutustuttuaan siihen Henrik Gabriel Porthan kirjoitti 1792 Åbo Tidningar-lehteen siitä laajan kuvauksen. Porthan suhtautui kuitenkin näytelmän sisältöön kielteisesti ja hän piti sitä ala-arvoisena pyhien ja maallisten asioiden sekoituksena. Näytelmäkirja lienee myöhemmin tuhoutunut Turun palossa, sillä sitä ei enää löydy Helsingin yliopiston kirjaston kokoelmista vaikka siellä onkin muita Carsteniuksen kirjoituksia. Walfrid Anttila : Kun koulupojat näyttelivät "Jumalan vihreitä niittyjä" Viipurissa vuonna 1674, Helsingin Sanomat, 22.11.1936, nro 317, s. 30, Kansalliskirjaston digitaaliset aineistot Carsteniuksen puoliso oli Katarina Abrahamsdotter Thauvonius (elossa 1714), piispa Thauvoniuksen tytär. Lapset: *sotatuomari Henrik Carstenius († 1732). *Säämingin kirkkoherra, FK Abraham Carstenius († 1727). *rykmentinmajoitusmestari Petter Carstenius, myöh. Carsteen († 1711). *Johan Carstenius (yo 1702). ==Lähteet== Luokka:Ruotsin säätyvaltiopäivien valtiopäivämiehet‎ Luokka:Viipurin tuomiorovastit Luokka:Vuonna 1647 syntyneet Luokka:Vuonna 1712 kuolleet
Zhang Nan

Zhang Nan (; s. 30. huhtikuuta 1986) on kiinalainen telinevoimistelija. Hän sai pronssimitalit vuoden 2003 maailmanmestaruuskilpailuissa Anaheimissa ja vuoden 2004 kesäolympialaisissa Ateenassa. Vuoden 2006 maailmanmestaruuskilpailuissa Århusissa hän voitti kultaa maajoukkueen jäsenenä. == Aiheesta muualla == * Sports-reference.com: Zhang Nan Biography and Statistics Luokka:Kiinalaiset telinevoimistelijat Luokka:Kiinalaiset olympiamitalistit Luokka:Vuonna 1986 syntyneet Luokka:Elävät henkilöt
Carl Axel Aurelius

Carl Axel Aurelius (s. 25. syyskuuta 1948) on Ruotsin kirkon pappi, josta tuli vuonna 2003 Göteborgin hiippakunnan piispa. Hän syntyi Finspångissa, Itä- Götanmaalla, kasvoi Linköpingissä ja opiskeli vuodesta 1967 teologiaa Lundin yliopistossa. Hänet vihittiin papiksi vuonna 1972, ja tohtori hänestä tuli 1984. Aureliuksen seuraajaksi tuli vuonna 2011 Per Eckerdal. Hänen edeltäjänsä oli ollut Lars Eckerdal. == Lähteet == Luokka:Ruotsin kirkon piispat ja arkkipiispat Luokka:Vuonna 1948 syntyneet Luokka:Elävät henkilöt Luokka:Göteborgin hiippakunta
Marsyas Pellalainen

Marsyas Periandroksen poika Pellalainen (syntyi noin 356 eaa.) oli antiikin makedonialainen sotilas ja historioitsija. Hän oli Antigonos I:n velipuoli. Marsyas kirjoitti Makedonikan, joka käsitteli pääasiassa Filippos II:n hallituskautta. Teos käsitteli tapahtumia aina Aleksanteri Suuren Vähän-Aasian sotaretkeen asti. Marsyas seurasi Aleksanterin mukana Persian sotaretkellä, mutta jäi luultavasti velipuolensa kanssa Fryygiaan vuonna 333 eaa. Diadokkisotien aikana Marsyas toimi navarkkina eli laivaston päällikkönä Demetrioksen kukistaessa Ptolemaios I:n laivaston Salamiin taistelussa.Heckel s.156 == Lähteet == * === Viitteet === Luokka:Antiikin kreikkalaiset historioitsijat Luokka:Antiikin kreikkalaiset sotilaat
Seuraamusmaksu

Seuraamusmaksu on lain nojalla henkilön tai oikeushenkilön maksettavaksi määrätty rahasumma, jonka saajana on valtio tai julkisoikeudellinen yhdistys. Sen voi määrätä maksettavaksi Finanssivalvonta,Laki Finanssivalvonnasta, 42–44 § markkinaoikeus,Kilpailulaki, 12–19 § poliisi,Ulkomaalaislaki,179–181 § rajavartiolaitos, Suomen Asianajajaliiton valvontalautakunta,Laki asianajajista, 7 § tulliviranomainen ja Valtiokonttori.Laki valtiotakauksesta aravalainojen takaisinmaksamiseksi, 15 § Seuraamusmaksu voidaan määrätä esimerkiksi * Arvopaperimarkkinalain rikkomisesta. Maksun suuruus on oikeushenkilölle 500–200 000 euroa, ei kuitenkaan yli 10 prosenttia liikevaihdosta, ja luonnolliselle henkilölle 100–10 000 euroa. * valtion takaaman aravalainan lainansaajalle, jos hän antaa vääriä tai harhaanjohtavia tietoja. Maksun suuruus on yksi prosentti takauslainan määrästä rakennuskustannusindeksillä tarkistettuna. * biopolttoaineen jakelijalle, jos hän ei toimita jakeluun tiettyä vähimmäismäärää biopolttoaineita.Laki biopolttoaineiden käytön edistämisestä liikenteessä, 11 § * liikenteenharjoittajalle, joka ei valvo, että hänen Schengen-alueen ulkopuolelta tuomallaan ulkomaalaisella on maahantuloon vaadittava matkustusasiakirja sekä viisumi tai oleskelulupa. Tämä koskee niitä ulkomaalaisia, jotka eivät ole Euroopan unionin kansalaisia. Seuraamusmaksun suuruus on 3 000 euroa kuljetettua henkilöä kohden. Seuraamusmaksu määrätään myös, jos lentoliikenteen harjoittaja ei toimita rajatarkastusviranomaiselle vaadittuja matkustajatietoja. * teleyritykselle, joka toimii viestintämarkkinalain vastaisesti. Maksun suuruus on vähintään tuhat ja enintään miljoona euroa. Sen määrää liikenne- ja viestintäviraston esityksestä markkinaoikeus.Laki sähköisen viestinnän palveluista, 333 § * televisio- tai radiotoiminnan harjoittajalle, joka rikkoo laki televisio- ja radiotoiminnasta. Maksun suuruus on 1 000–1 000 000 euroa ja sen määrää markkinaoikeus.Laki televisio- ja radiotoiminnasta, 36a § * elinkeinonharjoittajalle tai näiden yhteenliittymälle, joka rikkoo lakia kilpailunrajoituksista. Maksu on enintään kymmenen prosenttia edellisen vuoden liikevaihdosta ja sen määrää markkinaoikeus. * aluksen omistajalle tai laivanisännälle, joka päästää öljyä veteen Suomen aluevesillä. Maksun määrää rajavartiolaitos.Laki aluksista aiheutuvan ympäristön pilaantumisen ehkäisemisestä, 2a luku * asianajajalle, joka ei ole noudattanut hyvää asianajajatapaa. Maksun suuruus on 500–15 000 euroa ja sen määrää Suomen Asianajajaliiton valvontalautakunta. ==Lähteet== Luokka:Rangaistusmenetelmät